**ПРОТОКОЛ**

**№52**

**от извънредно заседание на ОбС-Хайредин, проведено на 26.06.2015г.**

**Място на провеждане:** **Заседателната зала на общинска администрация.**

**Начало: 11:15 часа.**

**Край:11:45 часа.**

**Днес на 26.06.2015 г. /петък / от 11:00 часа се проведе извънредно заседание на Общински съвет – Хайредин.**

**В работата взеха участие 11 / единадесет /, от избрани 13 / тринадесет/ общински съветници.**

**Отсъстващи: Цв.Ангелова, Емил Тодоров.**

**На заседанието присъстват още: Т.Тодоров – Кмет на Община Хайредин, Бл.Благоева – Зам.Кмет на Община Хайредин, Хр.Петков – Юрист на Община Хайредин, Представители от фирма „Глобал Агро Север“ ООД.**

***Заседанието бе открито и ръководено от г – жа Светла Петрова - Председател на ОбС Хайредин, в заседателната зала на общинска администрация на 26.06.2015 г.***

***Г – жа Светла Петрова: Уважаеми Общински съветници, Уважаеми гости.***

***Председателката на ОбС постави на гласуване***

**Д Н Е В Е Н Р Е Д :**

1. **Докладна записка от Кмета на Община Хайредин – Тодор Алексиев Тодоров, относно: Продажба на имот частна общинска собственост чрез публично оповестен конкурс.**
2. **Докладна записка от Кмета на Община Хайредин – Тодор Алексиев Тодоров, относно: Условия за публично оповестен конкурс за продажбата на УПИ II в кв.36 по плана на с.Хайредин с площ 20000кв.м.**

**ГЛАСУВАЛИ : „ЗА“ - 11**

**„ПРОТИВ“ - НЯМА**

**„ВЪЗД.СЕ“ - НЯМА**

**ДНЕВНИЯ РЕД СЕ ПРИЕМА !!!**

**По т.1 от дневния ред: Докладна записка от Кмета на Община Хайредин – Тодор Алексиев Тодоров, относно: Продажба на имот частна общинска собственост чрез публично оповестен конкурс.**

**РЕШЕНИЕ:**

**№548**

**На основание чл.21, ал.1, т.8 от ЗМСМА, , във връзка с чл.35, ал.1, чл.41, ал.2 от ЗОС и чл.33, ал.1, т.1 от Наредба №5 за ПУРОИ, Общинският съвет реши:**

**1. Приема инвестиционното намерение на „Глобал Агро Север“ ООД, ЕИК 203241072, представлявано от Емануил Сънтев-Управител с адрес за кореспонденция: гр.София, ул. „Шипченски проход“65 и експертната оценка и възлага на Кмета на Община Хайредин да продаде УПИ II-2196 в кв.36 по плана на с.Хайредин с площ от 20 000 кв.м., актуван с Акт за частна общинска собственост №497/05.06.2015г. за изграждане на Предприятие със силозно стопанство и административна сграда за 71 740,00 лв за целия имот без ДДС чрез публично оповестен конкурс.**

**2. Възлага на Кмета на Община Хайредин да организира и проведе всички процедури по това решение, да проведе конкурса по Наредба № 5 за реда за придобиване, управление и разпореждане с общинско имущество, като определи конкурсните условия, изготви и одобри необходимата за това конкурсна документация, да назначи комисия по провеждане на конкурса, да определи размера на депозита за участие, както и да определи задължителните документи за участие и сключи договор за продажба.**

**ГЛАСУВАЛИ : „ЗА“ - 11**

**„ПРОТИВ“ - НЯМА**

**„ВЪЗД.СЕ“ – НЯМА**

**РЕШЕНИЕТО СЕ ПРИЕМА !!!**

**По т2. от дневния ред: Докладна записка от Кмета на Община Хайредин – Тодор Алексиев Тодоров, относно: Условия за публично оповестен конкурс за продажбата на УПИ II в кв.36 по плана на с.Хайредин с площ 20000кв.м**

**РЕШЕНИЕ:**

**№549**

**ОбС-Хайредин, на основание чл.21, ал.1, т.8 от ЗМСМА и чл.35, ал.1 от ЗОС възлага на Кмета на Община Хайредин да проведе публично оповестен конкурс за продажбата на УПИ II в кв.36 по плана на с.Хайредин с площ от 20000кв.м., актуван с Акт за частна общинска собственост №497/05.06.2015г. за изграждане на предприятие за преработване на селскостопанска продукция със силозно стопанство и административна сграда, при следните условия:**

**І.Предварителни квалификационни изисквания към кандидатите:**

**1.Да са физически или юридически лица, учредени и регистрирани в съответствие с действащото българско законодателство.**

**2.Кандидатите да нямат задължения/данъци, наеми, такси и др./ към Община Хайредин.**

**3.Кандидатите да нямат задължения към НАП.**

**4.Кандидатите да не са обявени в несъстоятелност и да не са в производство по ликвидация.**

**Не се допускат до участие в конкурса лица и фирми, които не отговарят на горните изисквания.**

**ІІ.Приоритетни условия:**

**1.Предназначение на продаваемия УПИ II в кв.36 по плана на с.Хайредин с площ от 20000кв.м., актуван с Акт за частна общинска собственост №497/05.06.2015г. е изграждане на предприятие за преработване на селскостопанска продукция със силозно стопанство и административна сграда, съобразено с изискванията на европейското и българското законодателства.**

**2.Началната конкурсна цена на УПИ II в кв.36 по плана на с.Хайредин с площ от 20000кв.м. е в размер на ……………..лв., съгласно Решение №……. от Протокол №……/……...2015г. Цената е без включени данъци и такси, които са за сметка на участника, спечелил конкурса.(Цената съгласно Закона за общинската собственост следва да се определи от Общински съвет Хайредин)**

**3.Размер на инвестицията за предприятие за преработване на селскостопанска продукция със силозно стопанство и административна сграда – не по-малко от 6000000лв./шест милиона лева/.**

**4. Срок на реализация – до 5 години, считано от датата на сключване на договора за закупуване на терена до въвеждането в експлоатация на обекта.**

**5. Брой работни места, които ще бъдат постоянни след въвеждане в експлоатация на обекта – не по-малко от 36бр.**

**6. Имотът предмет на инвестицията не може да бъде обект на разпоредителни сделки, преди реализацията на инвестиционното намерение.**

**7. Депозитът за участие е в размер на 10% от началната конкурсна цена.**

**.**

**ІІІ.Документи за участие в конкурса:**

**1.Заявление за участие по образец;**

**2.Удостоверение за актуално състояние на фирмата.**

**3.Удостоверение, че фирмата не е обявена в несъстоятелност и да не е в производство по ликвидация.**

**4.Становище и разработки по отделните условия на конкурса.**

**5.Проект за стопанско развитие на обекта.**

**6.Насрещни предложения на участника, благоприятни за общината.**

**7.Цена и условия за плащане.**

**8.Пълномощно с нотариална заверка, когато се участва чрез пълномощник;**

**9.Копие от документ за закупени конкурсни книжа;**

**10.Копие от документ за внесен депозит за участие.**

**11.Документ за липса на финансови задължения към Общината.**

**12.Удостоверение за липса на задължения към НАП.**

**13.Декларация, че участникът е запознат с конкурсната документация.**

**14.Декларация за извършен оглед на имота, предмет на конкурса.**

**ІV.Показатели,относителната им тежест и методика за определяне на комплексната оценка на офертите.**

**Офертите на участниците, които не са отстранени от участие в конкурса и които отговарят на предварително обявените условия на Община Хайредин подлежат на комплексна оценка за определяне на купувача на имота.**

**Класирането на офертите се извършва в зависимост от комплексната оценка, която се формира като сбор от получените точки по отделните показатели за оценка.**

**Комплексната оценка (КО) на офертата на участника се изчислява по формулата:**

**КО = П1 + П2 + П3, където:**

**П1 – Срок на изпълнение на инвестицията – с тежест 25 точки**

**П2 – Брой работни места, които ще бъдат постоянни след въвеждане на обекта – с тежест 25 точки.**

**П3 – Предлагана цена за имота – с тежест 50 точки**

**Максимална комплексна оценка (КО) = 100 точки**

**Показатели за оценка на предложенията и начина на определяне на тежестта им в комплексната оценка:**

1. **П1 - е показател, отразяващ тежестта на предложеният от кандидата срок за изпълнение на инвестицията /в календарни дни/ - тежест 25 точки,**

* **За нуждите на настоящата методика максималната стойност на П1 е 25 точки;**
* **Максимален брой точки – 25, получава офертата с предложен най-кратък срок за изпълнение;**
* **Точките на останалите кандидати се определят в съотношение към най-краткия срок за изпълнение по следната формула**

**П1= (Amin / Ai) х 25, където**

**Amin – представлява минималният (най-кратък) предложен срок за изпълнение на инвестицията**

**Ai – представлява срока за изпълнение на инвестицията, предложен от i - тия кандидат**

**Забележка: Участници, предложили срокове, по-дълги от максималния, който е посочен в указанията, ще бъдат отстранени от участие в процедурата.**

1. **П2 - е показател, отразяващ тежестта на предложения от кандидата брой работни места, които ще бъдат постоянни след въвеждане на обекта - тежест 25 точки,**

* **За нуждите на настоящата методика максималната стойност на П2 е 25 точки;**
* **Максимален брой точки – 25, получава офертата с предложен най-голям брой работни места, които ще бъдат постоянни след въвеждане на обекта;**
* **Точките на останалите кандидати се определят в съотношение към най-големия брой работни места по следната формула**

**П2 = (Ai / Amax) х 25, където**

**Amax – представлява максималният (най-голям) брой работни места, които ще бъдат постоянни след въвеждане на обекта**

**Ai – представлява броя работни места, предложен от i - тия кандидат**

**Забележка: 2) Участници, предложили брой работни места, по-малко от минималния ще бъдат отстранени от участие в процедурата.**

1. **П3 - е показател, отразяващ тежестта на предлаганата цена на съответната оферта.**

* **За нуждите на настоящата методика максималната стойност на П3 е 50 точки;**
* **Максимален брой точки – 50, получава офертата с предложена най-висока цена;**
* **Точките на останалите кандидати се определят в съотношение към най-високата предложена цена по следната формула**

**П3 = (Ai / Amax) х 50, където**

**Amax – представлява предложената най-висока цена за имота**

**Ai – представлява цената, предложена от съответния участник“**

**ГЛАСУВАЛИ : „ЗА“ - 11**

**„ПРОТИВ“ - НЯМА**

**„ВЪЗД.СЕ“ – НЯМА**

**РЕШЕНИЕТО СЕ ПРИЕМА !!!**

***Поради изчерпване на дневния ред заседанието бе закрито в 11:45 часа.***

**ИЗГОТВИЛ : ПРЕДСЕДАТЕЛ :**

**Техн. сътрудник: ………………. ОбС – Хайредин:…………………**

**/M.Aтанасова/ /Светла Петрова/**